Den nye bestyrelse har haft første møde og det blev derfor besluttet at der straks skal tages hånd om nedenstående ting.

TAG:
23 ud af 48 har svaret vedr tag og vandindtrægning. Heraf er der 8 der har problemer. Det var en stor hjælp til et første gennemtjek. En åbnede også sin lejlighed og loftsrum så vi kunne komme ind og tjekke, tak for det.

Tømrerens umiddelbare vurdering er at taget er ok i øverste stykke. Det er det nederste 1,5-2 meter fra udhæng og opad, der er problemer. Vi har besluttet at åbne og lave 3 af de værste steder for at se om teorien er korrekt. Der er tydelige problemer omkring inddækninger. I nr 16 er taget dog sunket i udhænget, så muligvis kan det give en ekstra udfordring som vil gøre at vi må lave dette senere. (Dvs. Så snart et nyt tilbud modtages, baseret på de oplysninger vi får ved at åbne nu)

Det kræver at vi i de 2 dage arbejdet pågår, at vi får adgang til lejlighederne:

Nr 16, 3 sal th
Nr 16, 2 sal th (Utæthed)

Nr 11, 3 sal th
Nr 11, 2 sal th (Utæthed)

Nr 9, 3 sal th
Nr 9, 2 sal th (Utæthed)

Det vil være Torsdag 14 og fredag d. 15 november

I de dage håndværkerne er her, vil arbejdet foregå med lift udefra hovedsageligt. Derfor kan I risikere at der er indkig når liften muligvis kører forbi et af jeres vinduer.

TAGRENDER:
Derudover er der flere steder hvor tagrender og nedløbsrør er ødelagte og laver skader på mur, sokkel mv. Derfor vil der i samme omgang at liften er her, blive renset, gennemtjekket, så det der er ødelagt kan blive repareret snarest.

GÅRD OG AFFALDSORDNING:
Nogle har nok bemærket at jorden er sunket omkring en af ristene i gården. Dette udbedres samtidig med at der etableres en lettere adgangsvej for skraldecontainerne. Sidstnævnte er blevet pålagt af kommunen. Dato for dette arbejde er ikke nærmere angivet, men det bliver i november.

Vi får det lavet så det giver mindst mulig gene for jer der kører ind og ud ad gården, og håber på jeres forståelse.

Venlig hilsen Bestyrelsen: Jan Erik, Hanne, Henriette og Anja